als_Latn dik_Latn ron_Latn
Gazeta e përditshme italiane La Repubblica raporton se Youssef Zaghba u kishte thënë autoriteteve në njërin prej aeroporteve italiane se do të bëhej terrorist kur ishte pyetur pse po udhëtonte për në Turqi.
Youssef Zaghba është njëri prej tre sulmuesve që e kryen sulmin terrorist në Londrën qendrore të shtunën në mbrëmje, ku i vranë shtatë persona dhe plagosen 48 të tjerë. Të tre sulmuesin u vranë më pas nga policia, transmeton Express.
I pyetur pse po udhëtonte për në Turqi në vitin 2016, Zaghba ishte përgjigjur: “Do të bëhem terrorist,” raporton La Repubblica.
Stafi i sigurimit në aeroportin e Bologna të Italisë e kishin vërejtur shqetësimin e tij gjatë kontrollit.
I pyetur për arsyet pse po udhëtonte për në Stamboll të Turqisë, ai ishte përgjigjur troç: “Do të bëhem terrorist.”
Më pas ishte thirrur policia dhe atij nuk i ishte lejuar të udhëtonte për në Turqi.
Një zyrtar italian e ka konfirmuar për gazetën britanike the Guardian se autoritetet britanike ishin lajmëruar kur Zaghba ishte zhvendosur në Londër./Express/
als_Latn als_Latn als_Latn als_Latn als_Latn als_Latn als_Latn